Държавен вестник, бр. 91, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  91
(4) Ако осиновяващият е дал съгласие 
за осиновяване, но в двумесечен срок от 
изтичане на срока по чл. 31 не е постъпило 
уведомление за съгласие или несъгласие от 
централния орган, се предприемат действи­
ята по чл. 37.
Чл. 34. (1) В 7-дневен срок от уведомява­
не за дадено от министъра на правосъдието 
съгласие за осиновяването осиновяващият 
чрез акредитираната организация по чл. 116 
СК или централния орган подава молба за 
осиновяване до Софийския градски съд чрез 
Министерството на правосъдието. Към мол­
бата се прилага документ за платена държав­
на такса съгласно Тарифата за държавните 
такси, които се събират от съдилищата по 
Гражданския процесуален кодекс. 
(2) Министерството на правосъдието 
изпраща молбата и документите на детето 
и осиновяващия в съда в 7-дневен срок от 
получаване на документите по ал. 1. По 
досието на детето и преписката на осино­
вяващия се съхраняват копия.
Чл. 35. (1) Заверен препис от съдебното 
решение за допускане на осиновяването се 
представя в Министерството на правосъдието 
в 7-дневен срок от влизането му в сила – от 
осиновителя или представляващата акреди­
тирана организация по чл. 116 СК.
(2) Въз основа на влязлото в сила съдеб­
но решение министърът на правосъдието в 
14-дневен срок от представяне на документа 
по ал. 1 издава удостоверение, че осиновява­
нето е извършено в съответствие с Хагската 
конвенция, което се предоставя на осино­
вителя чрез акредитираната организация по 
чл. 116 СК или централния орган.
Чл. 36. (1) Осиновителят чрез централния 
орган или чрез акредитираната организация 
по чл. 116 СК на всеки 6 месеца представя 
в Министерството на правосъдието доклад 
за състоянието на детето до две години след 
осиновяването му, изготвен от съответния 
компетентен орган.
(2) Докладът трябва да отговаря на изис­
кванията за форма по чл. 10, ал. 8.
Раздел IV
Отказ на осиновяващия за извършване на 
осиновяването
Чл. 37. (1) При писмен отказ на осино­
вяващия, непостъпване на отговор или в 
случаите по чл. 33, ал. 4 Съветът по между­
народно осиновяване предприема действия 
за определяне на друг подходящ осиновяващ 
за детето.
(2) Писменият отказ задължително съдър­
жа и изявление за продължаване на участието 
в осиновителни процедури и характеристики 
на детето, което желае да осинови осиновя­
ващият, или за заличаване от регистъра по 
чл. 113, ал. 1, т. 2 СК. 
(3) В едномесечен срок от постъпване на 
отказа осиновяващият, който го е направил, 
се вписва служебно в регистъра под нов номер.
(4) Осиновяващият се заличава от регис­
търа, ако в Министерството на правосъдието 
не се получи отговор в сроковете по чл. 31. 
(5) Осиновяващият запазва номера, под 
който е вписан в регистъра, по решение на 
съвета, при мотивиран отказ от осиновяване 
поради здравословни проблеми на детето, за 
които осиновяващият не е бил информиран, 
или при несъответствие на предложението 
със заявените от него характеристики за дете.
Раздел V
Съгласие на министъра на правосъдието за 
осиновяване на дете от лицата по чл. 82, 
ал. 2 СК
Чл. 38. (1) При осиновяване от лице с 
обичайно местопребиваване в чужбина на 
дете на съпруг, както и от лицата по чл. 82, 
ал. 2 СК се прилагат съответно разпоредбите 
по чл. 10 и 11.
(2) Молбата за осиновяване по чл. 10, ал. 1 
съдържа и данни за детето, включително не­
говия настоящ адрес. Освен документите за 
осиновяващия по чл. 10, ал. 4 към молбата 
се прилагат и:
1. удостоверение за раждане на детето;
2. медицинско свидетелство, отразяващо 
физическото и психическото състояние на 
детето;
3. писмено съгласие на родителите за 
осиновяване от осиновяващия с нотариална 
заверка на подписа или препис от акт за 
смърт.
(3) Министерството на правосъдието в 
срока по чл. 11, ал. 1 изисква от дирекцията 
за социално подпомагане по настоящия адрес 
на детето социален доклад, който съдържа 
становище за исканото осиновяване.
Чл. 39. (1) Осиновяващият и детето не 
се вписват в регистрите при международно 
осиновяване.
(2) Въз основа на постъпилите докумен­
ти по чл. 38 за осиновяващия и детето се 
изготвят доклади, които се представят пред 
Съвета по международно осиновяване за 
вземане на решение за определяне на под­
ходящ осиновяващ. Съветът взема решение 
по реда на чл. 28, ал. 4, като взема предвид 
обстоятелството, че осиновяващият е лице по 
чл. 82, ал. 2 СК и е налице изрично съгласие 
от родителите на детето за осиновяването му. 
(3) Производството се развива по реда на 
чл. 29 до чл. 36, като изискването по чл. 32 
за личен контакт между дете и осиновяващ 
не се прилага.